Општинска управа општине Димитровград, Одељење за урбанизам, грађевинарство, обједињену процедуру и извршења, имовинско правне послове и комунално стамбену делатност, на основу члана 50. Закона о планирању и изградњи („Сл.гласник РС", бр.72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20, 52/21 и 62/23) и чл. 55.-65. Правилника о садржини, начину и поступку израде докумената просторног и урбанистичког планирања („Сл.гласник РС", бр.32/19),

**ОГЛАШАВА ЈАВНИ УВИД**

**у нацрт Плана детаљне регулације**

**за изградњу интерне кабловске инфраструктуре и објеката за трансформацију и прикључење СП Brebex на 400kV преносни систем**

Jавни увид у нацрт Плана детаљне регулације за изградњу интерне кабловске инфраструктуре и објеката за трансформацију и прикључење СП Brebex на 400kV преносни систем и Извештај о стратешкој процени утицаја плана на животну средину, (у даљем тексту: нацрт плана) обавиће се у трајању од 30 дана, почев од 17.08.2024. године, закључно са 16.09.2024. године.

Нацрт плана биће изложен у згради Општинске управе општине Димитровград, Одељење за урбанизам, грађевинарство, обједињену процедуру и извршења, имовинско правне послове и комунално стамбену делатност, 18320 Димитровград, Балканска бр. 2, канцеларија бр 21, као и на интернет страни Општине Димитровград ([www.dimitrovgrad.rs](http://www.dimitrovgrad.rs)).

Заинтересованим правним и физичким лицима која врше увид у нацрт плана, Одељење за урбанизам, грађевинарство, обједињену процедуру и извршења, имовинско правне послове и комунално стамбену делатност**,** пружиће све потребне информације и стручну помоћ. Додатне информације се могу добити сваког радног дана, у канцеларији бр. 21, од 8.00 до 14.00 часова.

Примедбе и сугестије на нацрт плана могу се доставити током трајања јавног увида у писаном облику, Општинској управи општине Димитровград, Одељењу за урбанизам, грађевинарство, обједињену процедуру и извршења, имовинско правне послове и комунално стамбену делатност, **18320 Димитровград, ул. Балканска бр. 2,** лично на писарници или поштом, закључно са 16.09.2024. године.

По завршетку јавног увида, одржаће се јавна седница Комисије за планове, 24.09.2024. године, у згради Општинске управе Димитровград (сала Скупштине општине), са почетком у 12:00 сати.

Јавној седници Комисије за планове могу присуствовати сва правна и физичка лица, која су поднела примедбе у току трајања јавног увида.